|  |  |  |
| --- | --- | --- |
| **Εικόνα που περιέχει κείμενο  Περιγραφή που δημιουργήθηκε αυτόματα** | **Εικόνα που περιέχει κείμενο  Περιγραφή που δημιουργήθηκε αυτόματα** | **Εικόνα που περιέχει κείμενο  Περιγραφή που δημιουργήθηκε αυτόματα** |

Αθήνα, 30 Ιανουαρίου 2023

**ΔΕΛΤΙΟ ΤΥΠΟΥ**

**Μουσική Βιβλιοθήκη «Λίλιαν Βουδούρη»
του Συλλόγου Οι Φίλοι της Μουσικής στο Μέγαρο Μουσικής Αθηνών**

ΣΥΜΠΟΣΙΟ

**Μανώλης Καλομοίρης: 60 χρόνια μετά**

**10.02 - 11.02**

Με αφορμή την επέτειο συμπλήρωσης 60 χρόνων από το θάνατο του Μανώλη Καλομοίρη (1883-1962), παράλληλα με την έκθεση προς τιμήν του, η Μουσική Βιβλιοθήκη «Λίλιαν Βουδούρη», σε συνεργασία με το Σύλλογο «Μανώλης Καλομοίρης», διοργανώνει ένα διήμερο συμπόσιο, που θα διεξαχθεί την Παρασκευή 10 και το Σάββατο 11 Φεβρουαρίου 2023, στη Μουσική Βιβλιοθήκη «Λίλιαν Βουδούρη».

Διακεκριμένοι μουσικολόγοι, ερευνητές και προσωπικότητες του ευρύτερου μουσικού χώρου, που έχουν ασχοληθεί επισταμένα με τον Καλομοίρη, θα μιλήσουν γύρω από θέματα που αντικατοπτρίζουν την ποικιλόμορφη δράση και προσφορά του στη μουσική ζωή της Ελλάδας κατά το πρώτο μισό του 20ού αιώνα, όπως και ευρύτερα ζητήματα αισθητικής αλλά και προβληματισμούς σχετικά με την έκφραση της ελληνικότητας στη μουσική. Το διήμερο πλαισιώνεται από αφιερωματικές εκδηλώσεις.

Το Συμπόσιο είναι αφιερωμένο στη μνήμη του Christoph Stroux (1931-2013), πρώτου διευθυντή της Μουσικής Βιβλιοθήκης «Λίλιαν Βουδούρη» του Συλλόγου Οι Φίλοι της Μουσικής, με αφορμή τα 10 χρόνια από τον θάνατό του.

Η πρώτη ημέρα του συμποσίου θα κλείσει με μια διάλεξη-συναυλία, που στόχο έχει να προσεγγίσει την πιανιστική γραφή του Καλομοίρη μέσα από τα σολιστικά, τα παιδαγωγικά αλλά και τα έργα του για φωνή και πιάνο. Με τους Μίνα Πολυχρόνου, σοπράνο, Σοφία Κοντώση και Άννα Σιαμπάνη, πιάνο.
Το συμπόσιο θα κλείσει με το μουσικοθεατρικό αναλόγιο «Της καρδιάς και το νου».

ΔΙΟΡΓΑΝΩΣΗ ΣΥΜΠΟΣΙΟΥ

Μουσική Βιβλιοθήκη «Λίλιαν Βουδούρη» του Συλλόγου Οι Φίλοι της Μουσικής

Σύλλογος «Μανώλης Καλομοίρης»

ΟΡΓΑΝΩΤΙΚΗ ΕΠΙΤΡΟΠΗ (αλφαβητικά): Βάλια Βράκα, Στεφανία Μεράκου, Μυρτώ Οικονομίδου

Αλέξανδρος Χαρκιολάκης

Αναλυτικό πρόγραμμα συμποσίου: <https://mmb.org.gr/sites/default/files/analytiko_programma_symposioy_kalomoiri_10-11.02.23.pdf>

ΑΙΘΟΥΣΑ ΔΙΔΑΣΚΑΛΙΑΣ

ΕΙΣΟΔΟΣ ΕΛΕΥΘΕΡΗ

Σάββατο 11.02 / 20:00
Της καρδιάς και του νου, μουσικοθεατρικό αναλόγιο

Στο πρώτο μέρος η Νένα Βενετσάνου επιλέγει αποσπάσματα από την αυτοβιογραφία του Καλομοίρη για να αφηγηθεί την περιπέτεια της ζωής του, από τη Σμύρνη στην Πόλη, στην Ευρώπη και τελικά στην Ελλάδα, μέχρι τη συνάντησή του με τον Κωστή Παλαμά, με τον οποίο διατηρεί έκτοτε μια βαθιά φιλία. Στο δεύτερο μέρος ο Μανώλης Ιωνάς απαγγέλει αποσπάσματα από τον πολυσήμαντο *Δωδεκάλογο του Γύφτου* του Μεγάλου Ποιητή, συνομιλώντας με τα *Πέντε πρελούδια* για πιάνο του συνθέτη.

Στο πιάνο, η Τίνα Μαλικούτη ερμηνεύει στο πρώτο μέρος τη «Σμύρνη» από το έργο *Από τη ζωή και τους καημούς του Καπετάν Λύρα*, αποσπάσματα από τις σειρές *Για τα ελληνόπουλα*, από τα έργα *Πατινάδα*, *Ανατολική ζωγραφιά* και *Νυχτιάτικο*. Ο κύκλος *Πέντε πρελούδια* και η 2η *Μπαλάντα* ακούγονται στο δεύτερο μέρος.

Η παράσταση συνοδεύεται από οπτικο-ακουστικό υλικό, το οποίο έχει επιμεληθεί η Τίνα Μαλικούτη με την υποστήριξη της Μυρτώς Οικονομίδου.

Διάρκεια παράστασης: 70’ λεπτά.

ΑΦΗΓΗΣΗ
Νένα Βενετσάνου

ΑΠΑΓΓΕΛΙΑ
Μανώλης Ιωνάς

ΠΙΑΝΟ
Τίνα Μαλικούτη

ΠΟΛΥΧΩΡΟΣ
ΕΙΣΟΔΟΣ ΕΛΕΥΘΕΡΗ

**Χορηγοί επικοινωνίας**
ΕΡΤ, Cosmote Tv, Tρίτο πρόγραμμα, Αθήνα 9.84, kidsradio.com, monopoli.gr, art&life.gr, deBop

**Μουσική Βιβλιοθήκη του Συλλόγου Οι Φίλοι της Μουσικής στο Μέγαρο Μουσικής Αθηνών**

**Βασ. Σοφίας & Κόκκαλη, Αθήνα 11521, Τ 210 72 82 778,** [**www.mmb.org.gr**](http://www.mmb.org.gr/)**,****library@megaron.gr**

ΜΕ ΤΗΝ ΠΑΡΑΚΛΗΣΗ ΤΗΣ ΔΗΜΟΣΙΕΥΣΗΣ

ΕΥΧΑΡΙΣΤΟΥΜΕ

Πληροφορίες για το δελτίο: Μαριάννα Αναστασίου, 210 7282 771

